
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 163 


11 Μαρτίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Εκμίσθωση στην ΔΗΜΟΣΥΝΕΤΑΙΡΙΣΤΙΚΗ ΕΤΑΙΡΕΙΑ 
ΕΒΡΟΣ Α.Ε. του δικαιώματος έρευνας και εκμετάλ¬ 
λευσης γεωθερμικού δυναμικού στην περιοχή Αρι- 

στηνού Αλεξανδρουπάλεως. 1 

Τροποποίηση της 95443/4.12.85 απόφασης του 
Υπουργού Εσωτερικών όπως αυτή τροποποιήθηκε 

μεταγενέστρα . 2 

Διορισμός μελών Διοικητικής Επιτροπής Στρατιωτικών 

Εντάξεων στο Ν. ΛασιθΙου. 3 

Παραχώρηση έκτασης στην Κοινότητα Αρσενίου Ν. 

Πέλλας . 4 

Ορισμός της Αγγελικής Πετρουλάκη - Ζαφειράκου ως 
Γ' Χρηματιστηριακού Εκπροσώπου στην «ΧΡΗΜΑ¬ 
ΤΙΣΤΗΡΙΑΚΗ ΕΡΓΑΣΙΑΣ Α.Ε.» . 5 

Ορισμός της Παναγιώτας Πασσά ως Β' Χρηματιστηρια¬ 
κού Εκπροσώπου στην «ΖΑΧΑΡΙΑΣ Γ. ΠΟΡΤΑΛΑ- 
ΚΗΣ ΧΡΗΜΑΤΙΣΤΗΡΙΑΚΗ Α.Ε.» . 6 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Δ9-3, Δ/Φ251 /5694 · (1) 

Εκμίσθωση στην ΔΗΜΟΣΥΝΕΤΑΙΡΙΣΤΙΚΗ ΕΤΑΙΡΕΙΑ 
ΕΒΡΟΣ Α.Ε. του δικαιώματος έρευνας και εκμετάλλευ¬ 
σης γεωθερμικού δυναμικού στην περιοχή Αριστηνού 
Αλεξανδρουπάλεως. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΠΑΣ 

Έχοντας υπόψη: 

1. Τις διατάξεις του Μεταλλευτικού Κώδικα και ειδικό¬ 
τερα τα άρθρα 143 και 144 αυτού. 

2. Τον Ν. 1232/1982 «Περί επαναφοράς σε ισχύ, τρο¬ 
ποποίηση και συμπλήρωση των διατάξεων του Ν.Δ. 4352/ 
1964 και άλλες διατάξεις, σε συνδυασμό με την ν-3η/ 
Φ9.6/26.4.1982 (ΦΕΚ 217/Β/26.4.1982) απόφαση, με 
την οποία καταργήθηκε το Συμβούλιο Μεταλλείων. 

3. Τον Ν. 1475/1984 (ΦΕΚ 131/Α/11.9.84) για την 
«Αξιοποίηση του γεωθερμικού δυναμικού» και ειδικότερα 
το άρθρο 2 αυτού. 

4. Την απόφαση του Υφυπουργού Βιομηχανίας, Ενέρ¬ 
γειας και Τεχνολογίας Δ9-Β/Φ 261/31928/21.12.1993 


«Περί καθορισμού μισθώματος γεωθερμικής ενέργειας 
χαμηλής ενθαλπίας για άμεση χρήση, βάσει του καταναλι- 
σκομένου θερμοενεργειακού δυναμικού του γεωθερμικού 
ρευστού» (ΦΕΚ 958/Β/31.12.1993). 

5. Το Προεδρικό Διάταγμα υπ’ αριθ. 92/Α/Αρ. Φύλλου 
38/22.3.93 «Καθορισμός αρμοδιοτήτων που διατηρού¬ 
νται από τον Υπουργό και τις διανομαρχιακού επιπέδου 
αρχές του Υπουργείου Βιομηχανίας, ΕνεργεΙας και Τεχνο¬ 
λογίας». 

6. Τον Ν. 1558/1985 «Καθορισμός και ανακατανομή 
των αρμοδιοτήτων των Υπουργείου» (ΦΕΚ 157/Α/ 
19.9.1985). 

7. Το Προεδρικό Διάταγμα με αριθ. 381/16.6.1989 
«Οργανισμός του Υπουργείου Βιομηχανίας, ΕνεργεΙας και 
Τεχνολογίας». 

8. Την υπ’ αριθ. Δ15/Φ19/26622/21.10.1993 (ΦΕΚ 
330/Β/22.10.93) Κοινή απόφαση του Πρωθυπουργού και 
του Υπουργού Βιομηχανίας, ΕνεργεΙας και Τεχνολογίας 
«Περί αναθέσεως αρμοδιοτήτων στον Υφυπουργό Βιομη¬ 
χανίας, ΕνεργεΙας και Τεχνολογίας». 

9. Τις από 17.7.1992 και 27.8.1992 αιτήσεις της Δημο- 
συνεταιριστικής Εταιρειάς ΕΒΡΟΣ Α.Ε. (μετά συνημμένου 
καταστατικού 1047/31.12.1991 και αντίγραφο ΦΕΚ 357/ 
Τεύχος Ανωνύμων Εταιρειών και Εταιρειών Περιωρισμέ- 
νης Ευθύνης/5.2.1992) με τις οποίες η ανωτέρω Εταιρεία 
ζητεί να της παραχωρηθε! το δικαίωμα έρευνας και εκμε¬ 
τάλλευσης γεωθερμικού δυναμικού στην περιοχή Αριστη- 
νού Αλεξανδρουπάλεως για εγκατάσταση και δημιουργία 
θερμοκηπιακής μονάδας (κηπευτικών - ανθοκομικών 
προϊόντων) που θα καλύπτουν έκταση τουλάχιστον 10 
στρεμμάτων καθώς επίσης και μονάδα ιχθυοκαλλιέργειας 
(με θαλασσινά ψάρια). 

10. Το από 17.9.1993 (Α.Π. 213) έγγραφο τηςΔημοσυ- 
νεταιριστικής Εταιρείας ΕΒΡΟΣ Α.Ε. με συνημμένα: 

α) Την βεβαίωση αριθμ. 0433/22.7.1993 Τράπεζας 
Μακεδονίας Θράκης (Κατάστημα Αλεξανδρουπάλεως 31) 
ότι το ύψος των καταθέσεων της Δημοσυνεταιριστικής 
ΕΒΡΟΣ Α.Ε. ανέρχεται στο ποσό των 317.389.323 δρχ. 
ως εγγύηση χρηματοδότησης πραγματοποίησης του όλου 
έργου. 

β) Την προκαταρκτική τεχνικο-οικονομική μελέτη για 
την προτεινόμενη επένδυση εκμετάλλευσης με σχετική 
ανάλυση της απαιτουμένης δαπάνης. 

11. Το από 14.10.92 (Α.Π. 159) έγγραφο της Δημοσυ- 
νεταιριστικής Εταιρείας ΕΒΡΟΣ Α.Ε. προς το ΥΠΕΧΩΔΕ, 

Γενική Δ/νση Περιβάλλοντος, Δ/νση Περιβ/κού Σχεδια- 
σμού, Τμήμα Περιβ/κών θεμάτων, σύμφωνα με το οποίο 
έχει υποβληθεί από την ανωτέρω εταιρεία στο ΥΠΕΧΩΔΕ 
η μελέτη περιβαλλοντικών επιπτώσεων του πίνακα 3 της 
κοινής υπουργικής απόφασης 69269/5387/24.10.90 
(ΦΕΚ 678/Β/25.10.90) για έγκριση. 

12. Το έγγραφο του ΙΓΜΕΑ.Π. 10666/7.1.1994, αποφα¬ 
σίζουμε: 

Εγκρίνουμε, σύμφωνα με την παρ. 3 του άρθρου 2 του 
Ν. 1475/84, την εκμίσθωση, στην ΔΗΜΟΣΥΝΕΤΑΙΡΙ- 
ΣΤΙΚΗ ΕΤΑΙΡΕΙΑ ΕΒΡΟΣ Α.Ε., του δικαιώματος έρευνας 
και εκμετάλλευσης του γεωθερμικού δυναμικού (ΓΘΔ) 
που εμπεριέχεται στο υπέδαφος του γεωθερμικού πεδίου 
(ΓΘΠ) που βρίσκεται στην περιοχή Κοινδτητος Αριστηνού 
Νομού Έβρου εκτάσεως 450 στρεμμάτων τα άρια του 
οποίου καθορίζονται από τις κάτωθι αζιμουθιακές συντε¬ 
ταγμένες, που αναφέρονται στο Κ.Φ.Χ. Αλεξανδρούπο¬ 
λης υπό κλίμακα 1:100.000 με I. = 40° 45' και Μ = 2° 15': 

Συντεταγμένες 


ΣΗΜΕΙΑ X ψ 

Α 3900 16045 

Β 4400 16045 

Γ 4095 15145 

Δ 3595 ' 15145 


Το ανωτέρω Γθ πεδίο απεικονίζεται στο από 16.7.1992 
Τοπογραφικό σχεδιάγραμμα κλίμακας 1:50.000 του Το¬ 
πογράφου Μηχανικού Χρήστου Κ. Σιδηράπουλου, θεωρη¬ 
μένο από τη Δ/νση Ενεργειακών Ορυκτών του ΥΒΕΤ. 

Η ως άνω έγκριση παρέχεται υπό τους κάτωθι όρους και 
περιορισμούς που θα περιληφθούν στην συνομολογηθη- 
σομένη σύμβαση μίσθωσης. 

1. Διάρκεια Μίσθωσης 

Η διάρκεια της μίσθωσης ορίζεται σε είκοσι (20) χρόνια. 
Ο Υπουργός ΒΕΤ, ύστερα από αίτηση της μισθώτριας που 
υποβάλλεται μέσα στο πρώτο εξάμηνο του τελευταίου 
έτους της μίσθωσης, μπορεί να παρατείνει τη διάρκειά της 
για δέκα (10) ακόμη χρόνια, εφ’ όσον διαπιστωθεί ότι 
έχουν πραγματοποιηθεί οι στόχοι της συνομολογηθησο- 
μένης σύμβασης, σ’ ό,τι αφορά στην έρευνα και εκμετάλ¬ 
λευση του Γεωθερμικού Δυναμικού στην υπόψη περιοχή. 

Η διαπίστωση γίνεται με απόφαση του Υπουργού ΒΕΤ, 
εντός προθεσμίας έξι (6) μηνών από της υποβολής στην 
Υπηρεσία της αιτήσεως του μισθωτή. Αν μέσα στην εξά- 
μηνη προθεσμία δεν έχει εκδοθεί η ως άνω Υπουργική 
Απόφαση, το περί παρατάσεως της μίσθωσης αίτημα γίνε¬ 
ται αυτοδίκαια δεκτό. 

Η παράταση της μίσθωσης θα γίνεται, επί ποινή ακυρό¬ 
τητας, με συμβολαιογραφική πράξη πριν από τη λήξη της 
αρχικής μίσθωσης και θα κοινοποιείται στον Υπουργό ΒΕΤ 
εμπρόθεσμα. Η παράλειψη του μισθωτή για οποιονδήποτε 
λόγο, να προβεί στην εμπρόθεσμη σύνταξη και κοινοποί¬ 
ηση στον Υπουργό της συμβολαιογραφικής πράξης παρά¬ 
τασης της σύμβασης - μίσθωσης, συνεπάγεται την λύση 
της και την κατάπτωση της κατατεθειμένης εγγυήσεως 
υπέρ του Δημοσίου. 

Σιωπηρή παράταση της μίσθωσης δεν επιτρέπεται. Με 
τη λήξη της μίσθωσης ο μισθωτής υποχρεούται να παρα- 
δώσει το μίσθιο στο Δημόσιο, διαφορετικά είναι υποχρεω¬ 
μένος να καταβάλλει στο Δημόσιο ποινική ρήτρα 20.000 
δρχ. για κάθε ημέρα καθυστέρησης της παράδοσης, 
πλέον των αναλογούντων μισθωμάτων και λοιπών επιβα¬ 
ρύνσεων. 


2. Εγκατάσταση μισθωτή 

Η εγκατάσταση του μισθωτή στο μίσθιο θα γίνει με πρω¬ 
τόκολλο παραδώσεως και παραλαβής που θα υπογράφουν 
εκπρόσωπος της Νομαρχιακής Υπηρεσίας του ΥΒΕΤ και ο 
μισθωτής και θα αναγράφονται σ’ αυτά, τυχόν υπάρχοντα 
κτίσματα, εγκαταστάσεις πόσης φύσεως ή άλλα έργα δη¬ 
μοσίας ωφελείας. 

Η εγκατάσταση του μισθωτή πρέπει να έχει πραγματο¬ 
ποιηθεί το πολύ μέσα σε τρεις (3) μήνες από την ημέρα 
υπογραφής της σύμβασης μίσθωσης. 

Ο μισθωτής μετά την εγκατάστασή του υποχρεούται να 
οριοθετήσει το μίσθιο με σταθερά και μόνιμα ορόσημα 
ύψους 60 εκατοστών ανά 40 μέτρα. 

Εάν ο μισθωτής, για οποιονδήποτε λόγο, δεν συμπράξει 
στην εμπρόθεσμη σύνταξη του πρωτοκόλλου παραδό- 
σεως και παραλαβής του μισθίου, η μίσθωση λύεται αυτο¬ 
δικαίως και η σχετική εγγύηση που έχει κατατεθεί καταπί¬ 
πτει υπέρ του Δημοσίου. 

3. Έρευνα 

Η έρευνα επιτρέπεται αποκλειστικά και μόνο εντός του 
εκμισθωμένου γεωθερμικού χώρου (ΓΘΧ). 

Ο μισθωτής υποχρεούται να διενεργήσει έρευνες (γεω¬ 
λογική, γεωχημική, γεωφυσική και γεωθερμική), προκει- 
μένου να μελετήσει και αξιολογήσει το γεωθερμικό ενδια¬ 
φέρον του εκμισθωμένου χώρου και τα φυσικοχημικά χα¬ 
ρακτηριστικά του πιθανού γεωθερμικού ρευστού. 

Ειδικότερα η έρευνα θα έχει σαν σκοπό την ανεύρεση 
κατάλληλων γεωθερμικών ρευστών (θερμών νερών), ικα¬ 
νής παροχής και θερμοκρασίας για την επαρκή θέρμανση 
τουλάχιστον 10 στρεμμάτων θερμοκηπίων (κηπευτικών - 
ανθοκομικών προϊόντων) καθώς επίσης και μονάδα ιχθυο¬ 
καλλιέργειας (με θαλασσινά ψάρια). 

Οι επί μέρους ερευνητικές εργασίες θα περιλαμβά¬ 
νουν: 

-Γεωλογική αναγνώριση του εκμισθωμένου χώρου και 
της ευρύτερης περιοχής και γεωλογική χαρτογράφηση σε 
χάρτη κλίμακας 1:5.000 όπου θα γίνεται αποτύπωση όλων 
των γεωλογικών σχηματισμών με ιδιαίτερη έμφασή στην 
αποτύπωση των τεκτονικών ασυνεχειών. 

- Γεωχημική και πετρογραφική έρευνα. 

- θερμομετρήσεις επιφάνειας και υπεδάφους. 

- Γεωφυσική έρευνα. 

- Υδρογεωλογικά και υδροχημικά στοιχεία της περιοχής. 

- Ερευνητικές γεωτρήσεις και ενδεχομένως άλλες γεωο- 
λογικές μεθόδους που θα κριθούν απαραίτητες για την 
ολοκλήρωση της γεωθερμικής έρευνας. 

Οι ερευνητικές εργασίες πρεπει να έχουν περατωθεί 
εντός έτους από της ημερομηνίας υπογραφής της σύμβα¬ 
σης μίσθωσης και οι δαπάνες πραγματοποιήσεώς των 
προϋπολογίζονται σε 7.200.000 δρχ. σύμφωνα με την έκ¬ 
θεση που έχει υποβληθεί από τον ενδιαφερόμενο. 

Παράταση των ερευνητικών εργασιών για ένα ακόμη 
χρόνο, επιτρέπεται, με απόφαση του Υπουργού ΒΕΤ, 
ύστερα από αιτιολογημένη αίτηση του μισθωτή, δύο μήνες 
προ της λήξεως της δωδεκαμήνου ερευνητικής προθε- 
σμίας, συνοδευόμενη από σχετική μελέτη συντεταγμένη 
και υπογεγραμμένη από Πτυχιούχο Γεωλόγο ή Διπλωμα¬ 
τούχο Μεταλλειολόγο Μηχανικό, στην οποίαθα αναφέρο- 
νται οι εργασίες, που έγιναν με τα αποτελέσματά τους, κα¬ 
θώς και αυτές που πρόκειται να γίνουν προς ολοκλήρωση 

της γεωθερμικής έρευνας. 

Μέσα σε τρεις μήνες από την ολοκλήρωση της γεωθερ¬ 
μικής έρευνας, ο μισθωτής υποχρεούται να υποβάλει, εις 
τριπλούν, στον Υπουργό ΒΕΤ, πλήρη έκθεση των αποτε¬ 
λεσμάτων της έρευνας με ιδιαίτερη έμφαση σ’ ότι αφορά 
το γεωθερμικό ενδιαφέρον της περιοχής, την παροχή, τη 
θερμοκρασία και τον χηρισμό του γεωθερμικού ρευστού 
κ.λπ. 

Μέσα στο μισθωμένο χώρο απαγορεύεται οποιαδήποτε 
γεωθερμική έρευνα και εκμετάλλευση από τρίτους, εκτός 
απο το μισθωτή και το Δημόσιο, το οποίο, μπορεί να ανα¬ 
θέτει στο ΙΓΜΕ ή άλλο ερευνητικό φορέα, να πραγματο¬ 
ποιεί έρευνες, δοκιμές, μετρήσεις και συλλογή στοιχείων, 
χωρίς να παρεμποδίζει τις εργασίες του μισθωτή για πλη¬ 
ρέστερη γνώση των γεωθερμικών συνθηκών της περιο¬ 
χής. Στην περίπτωση αυτή ο μισθωτής οφείλει να διευκο¬ 
λύνει τις ερευνητικές εργασίες του Δημοσίου, απέχοντας 
από κάθε ενέργεια, που θα μπορούσε να δυσκολέψει την 
πραγματοποίηση των ως άνω ερευνών. 

Η εκτέλεση γεωτρήσεων για εξασφάλιση γλυκού νερού 
(άρδευση, ύδρευση, κ.λπ.) μέσα στον εκμισθωμένο χώρο 
γεωθερμικού ενδιαφέροντος δεν επιτρέπεται, επί ποινή 
εκπτώσεως του μισθωτή. Τέτοιες γεωτρήσεις μπορούν να 
εκτελεσθούν, μόνο ύστερα από έγκριση του Υπουργού 
ΒΕΤ δι’ αποφάσεώς του, στην οποία θα αναφέρονται οι 
προϋποθέσεις και οι περιορισμοί κάτω από τους οποίους 
μπορούν να γίνουν αυτές. 

Το Δημόσιο δικαιούται να παρακολουθεί, ανά πάσα χρο¬ 
νική στιγμή, την πρόοδο των ερευνητικών εργασιών. Ο μι¬ 
σθωτής οφείλει να μεριμνά για την προστασία του περι¬ 
βάλλοντος σε οποιαδήποτε εκτελούμενη εργασία κατά τη 
διάρκεια ισχύος της σύμβασης μίσθωσης. 

Τυχόν μη συμμόρφωση του μισθωτή προς τους ανω¬ 
τέρω περιορισμούς και υποχρεώσεις που συνεπάγεται τις 
προβλεπόμενες από την ισχύουσα νομοθεσία κυρώσεις, 
που μπορεί να φθάσουν μέχρι και την έκπτωσή του από τα 
μισθωτικά του δικαιώματα και κατάπτωση της εγγυήοεως 
υπέρ του Δημοσίου. 

4. Εκμετάλλευση 

Εντός τριών (3) μηνών από τη λήξη της περιόδου ερεύ- 
νης ή της παρατάσεως της, υποχρεούται ο μισθωτής να 
υποβάλει στο ΥΒΕΤ πλήρη οικονομοτεχνική μελέτη εκμε- 
ταλλεύσεως στην οποία θα διατυπώνονται με σαφήνεια, 
μεταξύ άλλων, οι ακριβείς θερμοενεργειακές δυνατότη¬ 
τες των ανακαλυφθέντων γεωθερμικών ρευστών, το είδος 
και η έκταση των υπό εγκατάσταση θερμοκηπίων και ιχθυ- 
οπαραγωγικής μονάδος, οι απαιτούμενοι για την εκτέλεσή 
των χρόνοι, το ύψος των απαιτουμένων χρημάτων και οι 
πηγές προέλευσής των, ιδιοκτησιακά στοιχεία των εδα¬ 
φών εγκατάστασης των μονάδων παραγωγής, ενεργειακά 
ισοζύγια, θερμικές απώλειες κατά την παραγωγή του θερ¬ 
μού νερού στις μονάδες παραγωγής και μέτρα αποτροπής 
διαρροών στις σωληνώσεις και τέλος η βιωσιμότητα της 
επενδυτικής μονάδας εκμετάλλευσης. 

Τα έργα υποδομής, που υποχρεούται να κατασκευάσει 
ο μισθωτής για την εκμετάλλευση του Γεωθερμικού πε¬ 
δίου (Γεωτρήσεις - δίκτυο διανομής - επιλογή χρήσεων) 
πρέπει να στοχεύουν στη διασφάλιση της ορθολογικής 
χρήσης της Γεωθερμικής ενέργειας και την προστασία του 
περιβάλλοντος. Ως εκ τούτου, ο μισθωτής υποχρεούται να 
ερευνά και εκμεταλλεύεται το Γεωθερμικό δυναμικό του 


Γεωθερμικού χώρου, σύμφωνα με τους κανόνες της Επι¬ 
στήμης και Τεχνικής, από τις οδηγίες ειδικών επιστημό¬ 
νων, και τις διατάξεις της ισχύουσας νομοθεσίας (Ν.Δ. 
210/1973 - ΦΕΚ 277/Α/5.10.1973 και 295/Α/24.10.73, 
Κανονισμό Μεταλλευτικών και Λατομικών Εργασιών ΦΕΚ 
931 /Β/31.12.84, Ν. 4844/30 - ΦΕΚ 268/Α/4.8.1930 και 
Ν. 1475/84 ΦΕΚ 131/Α/11.9.84. 

Το Δημόσιο ουδεμία ευθύνη φέρει ή αναλαμβάνει ένα¬ 
ντι του μισθωτή, για την επάρκεια ή την ανεπάρκεια παρο¬ 
χής Γεωθερμικού ρευστού σε σχέση με το μέγεθος και τυ¬ 
χόν μελλοντική επέκταση της επενδυτικής δραστηριότη¬ 
τας ή ακόμη σε περίπτωση απώλειας αυτού, λόγω φυσι¬ 
κών μεταβολών (σεισμοί, ρήγματα κ.λπ.). 

Εάν από την εκμετάλλευση ή και την έρευνα Γεωθερμι¬ 
κού Δυναμικού προκύχουν επιπτώσεις, ικανές να παρα¬ 
βλάψουν άμεσα ή έμμεσα, τη δίαιτα, την παροχή ή την 
ποιότητα του νερού ιαματικών πηγών, ή ανακύψουν δια¬ 
φορές μεταξύ φορέων έρευνας και εκμετάλλευσης Γεω¬ 
θερμικού δυναμικού και φορέων εκμετάλλευσης ιαματι¬ 
κών πηγών, αυτές ρυθμίζονται με απόφαση του Υπουργού 
ΒΕΤ, σύμφωνα με τη διάταξη της παρ. 5 του άρθρου 2 του 
Ν. 1475/84. 

Στη δικαιοδοσία του Υπουργού ΒΕΤ εναπόκειται η δια¬ 
κοπή της άντλησης Γεωθερμικού ρευστού από γεωτρή¬ 
σεις, εφ’ όσον αποδεδειγμένα από την εκμετάλλευσή 
τους τίθεται σε κίνδυνο η δίαιτα, η παροχή ή η σταθερό¬ 
τητα της θερμοκρασίας γειτονικών παραγωγικών γεωτρή- 
σεω, που προϋπήρχαν της υπό κατάρτιση μισθώσεως. 

Η ανάκτηση του μέγιστου δυνατού ποσοστού θερμικής 
ενέργειας του Γεωθερμικού ρευστού, κατά τρόπο ώστε, η 
θερμοκρασία εξόδου από τις κάθε είδους εγκαταστάσεις 
χρησιμοποίησης του Γ εωθερμικού ρευστού, να είναι κάτω 
των 25°ϋ, αποτελεί υποχρέωση του μισθωτή απορρέουσα 
και από τη μελέτη εκμετάλλευσης του Γεωθερμικού Δυ¬ 
ναμικού. Παρέκκλιση από την ως άνω υποχρέωση του μι¬ 
σθωτή επιτρέπεται μόνο στην περίπτωση επανεισαγωγής 
του Γεωθερμικού ρευστού, μετά τη χρήση του, σε ειδικά 
προς τούτο κατασκευασμένη γεώτρηση (ΒΕΙΝϋΕΟΤΙΟΝ). 

Για την καταμέτρηση της κατανάλωσης σε κυβικά μέτρα 
(Μ 3 ) του εξερχομένου από τη γεώτρηση Γεωθερμικού 
ρευστού, ο μισθωτής υποχρεούται στην εγκατάσταση ειδι¬ 
κού υδρομετρητού υψηλής θερμοκρασίας. 

Καθ’ όλη τη διάρκεια της εκμετάλλευσης, ο μισθωτής 
είναι υποχρεωμένος να μεριμνά για την υγεία και ασφά¬ 
λεια των εργαζομένων, των διαβατών και περίοικων και 
την ασφάλεια των παρακειμένων ιδιοκτησιών τρίτων. Επί¬ 
σης να λαμβάνει όλα τα απαραίτητα μέτρα για την προστα¬ 
σία του περιβάλλοντος και την αποφυγή μόλυνσης του 
εδάφους και των υδάτων της περιοχής. Ειδικότερα θα 
πρέπει να καθορισθεί, με βάση τα υδρογεωλογικά χαρα¬ 
κτηριστικά της περιοχής, ζώνη προστασίας των υπόγειων 
υδροφορέων από τις εγκαταστάσεις χρήσεως του Γεω¬ 
θερμικού ρευστού. 

Τόσο στο στάδιο των ερευνών, όσο και κατά την εκμε¬ 
τάλλευση Γεωθερμικού. Δυναμικού, απαιτείται έγκριση 
περιβαλλοντικών όρων για την προστασία του περιβάλλο¬ 
ντος. 

Σε κάθε περίπτωση απαγορεύεται η έναρξη έρευνας και 
εκμετάλλευσης Γεωθερμικού Δυναμικού πριν από την έκ¬ 
δοση εγκρίσεως περιβαλλοντικών όρων, διά κοινής απο- 
φάσεως των Υπουργείων ΠΕΧΩΔΕ και ΒΕΤ, ύστερα από 
εγκεκριμένη από το ΥΠΕΧΩΔΕ μελέτη περιβαλλοντικών 

επιπτώσεων, κατά τη διαδικασία της ΚΥΑ 69269/5387/ 
24.10.90 (ΦΕΚ 678/Β/25.10.90) κατ’ εφαρμογή του Ν. 
1650/86. 

Ο μισθωτής αναλαμβάνει την υποχρέωση να εξετάσει τη 
δυνατότητα πραγματοποίησης και άλλων επενδυτικών 
σχεδίων, που θα στηρίζονται στην τυχόν απομένουσα 
ενέργεια του Γεωθερμικού ρευστού μετά τη χρήση του 
στην κύρια εγκατάσταση εκμετάλλευσης. 

Η συνολική επένδυση της μονάδας εκμετάλλευσης του 
Γεωθερμικού ρευστού προϋπολογίζεται στο ποσό των 
172.000.000 δρχ. για τη δημιουργία 10 στρεμμάτων θερ¬ 
μοκηπίων και μονάδα ιχθυοπαραγωγός (θαλασσινών ψα¬ 
ριών) σύμφωνα με την υποβληθείσα οικονομοτεχνική με¬ 
λέτη εκμεταλλεύσεως. 

Ο χρόνος για την πραγματοποίηση της επένδυσης δεν 
μπορεί να είναι μεγαλύτερος των 24 μηνών από την ημε¬ 
ρομηνία λήξεως της έρευνας. 

Παράταση του χρόνου πραγματοποίησης της επένδυ¬ 
σης εναπόκειται στην κρίση του Υπουργού ΒΕΤ και σε 
κάθε περίπτωση δεν μπορεί να υπερβαίνει το ένα έτος. Το 
περί παρατάσεως αίτημα υποβάλλεται τρεις μήνες προ 
της λήξεως της προθεσμίας πραγματοποίησης της επέν¬ 
δυσης. Αν για οποιονδήποτε λόγο, η ως άνω παράταση της 
προθεσμίας για την πραγματοποίηση επένδυσης, παρέλ- 
θει άπρακτη, ο Υπουργός ΒΕΤ επιβάλλει κυρώσεις οι 
οποίες μπορεί να φθάσουν μέχρι και την έκπτωση του μι¬ 
σθωτή και την κατάπτωση υπέρ του Δημοσίου της κατατε- 
θείσης εγγυήσεως. 

Εντός τριών (3) μηνών από τη λήξη κάθε ημερολογιακού 
έτους ο μισθωτής υποχρεούται να υποβάλει στον Υπουργό 
ΒΕΤ σύντομη έκθεση για τη δραστηριότητα που ανέπτυξε 
στην εκμετάλλευση του Γεωθερμικού Δυναμικού και την 
επιτευχθείσα παραγωγή εμπορευσίμων προϊόντων και τη 
διάθεσή των (ποσότητες, τιμή) μετά αντιγράφων σχετικών 
παραστατικών στοιχείων. 

Αδικαιολόγητη διακοπή των εργασιών εκμετάλλευσης 
του Γεωθερμικού Δυναμικού για ένα (1) έτος συνεπάγεται 
τη λύση της συμβόσεως και την κατάπτωση της εγγυή- 
σεως υπέρ του Δημοσίου. 

Καθ’ όλη τη διάρκεια της μίσθωσης του Γ εωθερμικού 
Δυναμικού, ο Υπουργός ΒΕΤ διατηρεί το δικαίωμα ελέγ¬ 
χου, κατά την κρίση του, της αναπτυσσόμενης στο μίσθιο 
δραστηριότητας του μισθωτή, ώστε να εξασφαλίζεται ορ¬ 
θολογική εκμετάλλευση του Γ εωθερμικού Δυναμικού. 

Ο μισθωτής οφείλει να μεριμνά για την τυποποίηση των 
παραγομένων προϊόντων, σύμφωνα με τις σχετικές προ¬ 
διαγραφές των αρμοδίων φορέων του Δημοσίου και του 
Συνδέσμου Εξαγωγέων, η δε συσκευασία των να εξασφα¬ 
λίζει συνθήκες υγιεινούς και ασφαλούς μεταφοράς των. 

5. Μίσθωμα 

Ο μισθωτής υποχρεούται στην καταβολή αναλογικού μι¬ 
σθώματος στο Δημόσιο ανά έτος βάσει του καταναλισκο- 
μένου Γεωθερμικού ρευστού. Το αναλογικό μίσθωμα κα¬ 
θορίζεται σύμφωνα με την απόφαση του Υπουργού ΒΕΤ 
αριθ. Δ9-Β/Φ261/31928/21.12.93 (ΦΕΚ 

958/Β/31.12.93). 

Για τη μέτρηση της καταναλώσεως του Γεωθερμικού 
ρευστού (θερμού νερού) ο μισθωτής υποχρεούται να το¬ 
ποθετήσει στο στόμιο εξόδου αυτού, υδρομετρητή υψη¬ 
λής θερμοκρασίας. 

Μετά την έναρξη της εκμεταλλεύσεως του Γεωθερμι¬ 


κού Δυναμικού και μέσα σε τριάντα (30) ημέρες από τη 
λήξη κάθε ημερολογιακού έτους ο μισθωτής υποχρεούται 
να υποβάλει στο ΥΒΕΤ (Δ/νση Δ9 Ενεργειακών Ορυκτών 
- Τμήμα Δ’) ειδικό δελτίο θεωρημένο από τη Δ/νση Γεωρ¬ 
γίας της Νομαρχίας στην Περιφέρεια της οποίας βρίσκεται 
το Γεωθερμικό πεδίο, στο οποίο θα αναγράφονται οι εν¬ 
δείξεις του μετρητή προηγούμενη (στην αρχή του έτους) 
και τελευταία (στο τέλος του έτους) και η συνολική κατά 
τη διάρκεια του έτους καταναλωθείσα ποσότητα γεωθερ¬ 
μικού ρευστού σε κυβικά μέτρα. 

Το οφειλόμενο στο Δημόσιο μίσθωμα υπολογιζόμενο, 
σύμφωνα με την απόφαση του Υπουργού ΒΕΤ αριθ. 
Δ9-Β/Φ261/31928/21.2.1993, θα βεβαιώνεται ως δη¬ 
μόσιο έσοδο από την αρμόδια Υπηρεσία του ΥΒΕΤ. Ποσο¬ 
στά 30% από τα ανωτέρω μισθώματα θα διατίθεται στο 
Δήμο ή την Κοινότητα στην περιοχή του οποίου βρίσκεται 
η εκμετάλλευση του Γεωθερμικού Δυναμικού, με από¬ 
φαση του Υπουργού ΒΕΤ. 

Η βεβαίωση του ως άνω μισθώματος στο αρμόδιο Δημό¬ 
σιο Ταμείο είσπραξης θα γίνεται μέσα στους δύο πρώτους 
μήνες του επομένου έτους και θα καταβάλεται από τον μι¬ 
σθωτή εντός τριών μηνών από την ημερομηνία παραλαβής 
των βεβαιωτικών καταστάσεων από το αρμόδιο για την εί¬ 
σπραξη Δημόσιο Ταμείο. Καθυστέρηση καταβολής του μι¬ 
σθώματος πέραν της τριμήνου προθεσμίας συνεπάγεται 
την επιβολή κυρώσεων (προστίμου ή και εκπτώσεως σε 
περίπτωση υποτροπής). Σε περίπτωση ειδικών δυσμενών 
για την εκμετάλλευση συνθηκών (θεομηνιών ή άλλων φυ¬ 
σικών φαινομένων κ.λπ.) είναι δυνατό να παραταθεί η 
προθεσμία καταβολής του μισθώματος με απόφαση του 
Υπουργού ΒΕΤ, ύστερα από σχετικό αίτημα του μισθωτή, 
επαρκώς αιτιολογημένο. 

6. Υπομίσθωση, εκχώρηση μισθωτικών δικαιωμάτων 

Ο μισθωτής δεν έχει δικαίωμα να υπομισθώσει ολικώς ή 
μερικώς τα μισθωτικά του δικαιώματα που απορρέουν από 
την απόφαση αυτή. 

Ο μισθωτής δεν δικαιούται επίσης να εκχωρήσει και να 
μεταβιβάσει με οποιονδήποτε τρόπο, τύπο ή μορφή τα δι- 
καιώματά του που απορρέουν από την απόφαση αυτή 
προς οποιοδήποτε τρίτο φυσικό ή νομικό πρόσωπο. Επι¬ 
τρέπεται μόνο εισφορά τους προς σύσταση εταιρείας 
στην οποία την πλειοψηφία των μετοχών θα έχει ο μισθω¬ 
τής ύστερα από έγκριση του Υπουργού ΒΕΤ που θα ορίζει 
τους κατά την κρίση τους πρόσθετους όρους. 

7. Παραίτηση μισθωτή 

Ο μισθωτής δικαιούται να παραιτηθεί της μίσθωσης αυ¬ 
τής οποτεδήποτε θελήσει με δήλωσή του προς τον 
Υπουργό ΒΕΤ. 

Η παραίτηση πάντως θα ισχύσει έξι (6) μήνες από την 
υποβολή της δήλωσης χωρίς να απαλλάσσει το μισθωτή 
της καταβολής μισθώματος κατά τη διάρκεια της παρα¬ 
πάνω εξάμηνης προθεσμίας. 

8. Έκπτωση 

α. Η έκπτωση του μισθωτή για παραβάσεις των όρων της 
σύμβασης μίσθωσης, όπου αυτή προβλέπεται, απαγγέλε- 
ται με απόφαση του Υπουργού ΒΕΤ μετά από προηγού¬ 
μενη προειδοποίηση του μισθωτή που θα γίνει 60 ημέρες 
πριν από την έκπτωση. Εφόσον μέσα στην προθεσμία 
αυτή ο μισθωτής συμμορφωθεί με τις υποχρεώσεις του ή 

τακτοποιήσει τις παραλείψεις του απαλλάσσεται από 
κάθε κύρωση. 

β. Εφόσον περάσει άπρακτη η ανωτέρω προθεσμία των 
60 ημερών, ο Υπουργός ΒΕΤ εκδίδει απόφαση έκπτωσης 
που θα ισχύει από την κοινοποίησή της στον μισθωτή. 

γ. Εφόσον κηρυχθεί έκπτωτος ο μισθωτής λύεται η μί¬ 
σθωση που έγινε με τη σύμβαση μίσθωσης και καταπίπτει 
υπέρ του Δημοσίου η εγγύηση που έχει κατατεθεί. 

9. Ζώνη προστασίας του μεταλλευτικού γεωθερμικού χώ¬ 
ρου. 

Μέσα στον παραχωρούμενο μεταλλευτικό (γεωθερ¬ 
μικό) χώρο απαγορεύεται οποιαδήποτε εκμετάλλευση γε¬ 
ωθερμικής ενέργειας από τρίτους. 

Κατ’ εξαίρεση επιτρέπεται η εκτέλεση γεωτρήσεων 
από το Δημόσιο για καθαρά ερευνητικούς σκοπούς και με 
την προϋπόθεση να μη παρακωλύεται η εκμετάλλευσή 
του από τους μισθωτές. 

Ο μισθωτής με δική του ευθύνη και έξοδα υποχρεώνεται 
να προστατεύει το γεωθερμικό πεδίο που του έχει εκμι¬ 
σθωθεί, από τυχόν γεωθερμική εκμετάλλευση από τρί¬ 
τους, ασκώντας τις νόμιμες διαδικασίες που απορρέουν 
από τα δικαιώματα της σύμβασης μίσθωσης. 

10. Προτεραιότητα μεταλλευτικού δικαιώματος 

Σε περίπτωση που ανακαλυφθεί στον παραχωρούμενο 
γεωθερμικό χώρο μετάλλευμα, εξαιρετικής κατά την 
κρίση του Υπουργού ΒΕΤ, σημασίας για την Εθνική Οικο¬ 
νομία, μπορεί το παραχωρούμενο δικαίωμα εκμετάλλευ¬ 
σης γεωθερμικού δυναμικού να περιοριστεί ή και να δια¬ 
γράφει ολοσχερώς χωρίς καμμία, σε βάρος του Δημοσίου 
απαίτηση, εκτός από την επιστροφή της εγγυητικής επι¬ 
στολής στον μισθωτή. 

11. Εγγύηση 

α. Για την πιστή εκτέλεση των όρων της παρούσας από¬ 
φασης, ο μισθωτής υποχρεώνεται κατά την υπογραφή της 
συμβάσεως - μίσθωσης να προσκομίσει εγγυητική επι¬ 
στολή αναγνωρισμένης Τράπεζας ύψους 5.000.000 δρχ. 
απεριόριστης διάρκειας. 

β. Η παραπάνω εγγυητική επιστολή επιστρέφεται στο 
μισθωτή μετά την κανονική λύση της μίσθωσης ή παραίτη¬ 
σης, εφόσον όμως έχει εκπληρώσει όλες τις υποχρεώσεις 
του, όπως αυτές προκύπτουν από τους όρους της σύμβα¬ 
σης μίσθωσης. Το ποσό της εγγύησης καταπίπτει υπέρ 
του Δημοσίου σε κάθε περίπτωση έκπτωσης κατά τη δια¬ 
δικασία του άρθρου 8. 

12. Ποινική ρήτρα 

1. Για παραβάσεις όρων της σύμβασης μίσθωσης, εξαι- 
ρουμένων των περιπτώσεων για τις οποίες προβλέπεται 
έκπτωση και λύση της μίσθωσης, μπορεί να επιβληθεί με 
απόφαση του ΥΒΕΤ στον μισθωτή ποινική ρήτρα που μπο¬ 
ρεί να φθάσει στο ύψος της εγγύησης. 

Στην περίπτωση επιβολής προστίμου, τούτο μπορεί να 
εισπραχθεί από την εγγύηση, το ποσό της οποίας ο μισθω¬ 
τής υποχρεώνεται να συμπληρώσει σ’ ένα μήνα από την 
κοινοποίηση σ’ αυτόν της απόφασης του Υπουργού ΒΕΤ 
«περί επιβολής προστίμου». Η μη εμπρόθεσμη συμπλή¬ 
ρωση του ποσού της εγγύησης, μπορεί να έχει σαν συνέ¬ 
πεια την έκπτωση του μισθωτή από τα μισθωτικά του δι¬ 
καιώματα και τη λύση της μίσθωσης σύμφωνα με το άρθρο 
8 . 


13. Λήξη της ισχύος της σύμβασης μίσθωσης 

α. Μετά τη λήξη της μίσθωσης, ανεξάρτητα εάν γίνει κα¬ 
νονικά λόγω λήξης της διάρκειας της ή μετά από παραί¬ 
τηση ή έκπτωση του μισθωτή ή με οποιονδήποτε άλλο νό¬ 
μιμο τρόπο, όλες οι πάγιες εγκαταστάσεις με την επιφά¬ 
νεια που καλύπτουν και έγιναν από τον μισθωτή για τις 
ανάγκες της εκμίσθωσης του γεωθερμικού χώρου (κτίρια, 
δεξαμενές νερού, εγκαταστάσεις γεωτρήσεων κ.λπ.) πε¬ 
ριέρχονται στην κυριότητα του Δημοσίου χωρίς αποζημί¬ 
ωση. Στα περιεχόμενα πάντως στο Δημόσιο δεν περιλαμ¬ 
βάνονται οι εδαφικές εκτάσεις που αποτέλεσαν αντικεί¬ 
μενο ιχθυοκαλλιέργειας ή χρησιμοποιήθηκαν έμμεσα ή 
άμεσα για τη δραστηριότητα αυτή, καθώς και οι αντίστοι¬ 
χες μηχανολογικές και λοιπές συναφείς εγκαταστάσεις 
που δικαιούται να αποκομίσει ο μισθωτής με την προϋπό¬ 
θεση βέβαια ότι έχει εκπληρώσει προς το Δημόσιο όλες 
τις υποχρεώσεις που απορρέουν από τη σύμβαση μίσθω¬ 
σης. 

β. Αν ο μισθωτής έχει εκπληρώσει τις υποχρεώσεις του 
όπως αυτές προκύπτουν από τη σύμβαση μίσθωσης μπο¬ 
ρεί να αποκομίσει τις παραπάνω μη περιεχόμενες στο Δη¬ 
μόσιο κατά τα ανωτέρω, εγκαταστάσεις, μέσα σε προθε¬ 
σμία τριών (3) μηνών από τότε που λύθηκε η μίσθωση, με 
την παρουσία εκπροσώπου του Δημοσίου. 

Η προθεσμία αυτή μπορεί, μετά από σχετική αίτηση του 
μισθωτή να παραταθεί μία φορά με απόφαση του Υπουρ¬ 
γού ΒΕΤ και για τρεις (3) μήνες ακόμη. 

γ. Εφόσον η παραπάνω προθεσμία περάσει άπρακτη, ο 
μισθωτής χάνει κάθε δικαίωμα επί των πιο πάνω εγκατα¬ 
στάσεων, που περιέρχονται στην κυριότητα και κατοχή 
του Δημοσίου χωρίς να καταβληθεί οποιαδήποτε αποζημί¬ 
ωση στον μισθωτή ή άλλον που έλκει δικαιώματα. 

δ. Πριν λυθεί η σύμβαση μίσθωσης γίνεται με σύμπραξη 
και των δύο μερών επιτόπια απογραφή των εγκαταστά¬ 
σεων που παρέλαβε από το Δημόσιο ή πραγματοποίησε 
κατά τη διάρκεια ισχύος της μίσθωσης ο μισθωτής που η 
κυριότητά τους ανήκει κατά το Νόμο ή κατά τη σύμβαση 
μίσθωσης στο Δημόσιο, καθώς και όσων επιστρέφονται 
σύμφωνα με όσα αναφέρονται στην παραπάνω παρά¬ 
γραφο (β). 

ε. Εάν για οποιονδήποτε λόγο δεν συμπράξει ο μισθω¬ 
τής μέσα σε τακτή προθεσμία που ορίζεται από τον 
υπουργό, η απογραφή γίνεται από επιτροπή εκπροσώπων 
του Υπουργού Βιομηχανίας, Ενέργειας και Τεχνολογίας. 

Αντίγραφο του πρακτικού της απογραφής κοινοποιείται 
έγκαιρα στον μισθωτή για να λάβει γνώση. 

στ. Ο μισθωτής ευθύνεται απέναντι στο Δημόσιο εάν 
κατά την αποχώρηση πάρει εγκαταστάσεις ή τμήματα ή 
εξαρτήματα τούτων χωρίς τη συγκατάθεση και την παρου¬ 
σία εκπροσώπου του Δημοσίου, επιφυλασσομένης και τυ¬ 
χόν ποινικής ευθύνης των υπευθύνων οργάνων του μι¬ 
σθωτή. 

14. Επίλυση διαφορών 

Οποιαδήποτε διαφορά, που θα προκύψει από την 
εφαρμογή της παρούσας μισθωτικής σχέσης και κατά τη 
διάρκεια αυτής, επιλύεται από το κατά τόπο αρμόδιο Δικα¬ 
στήριο σύμφωνα με τις διατάξεις του Κώδικα Πολιτικής Δι¬ 
κονομίας. 

15. Το Ελληνικό Δημόσιο μπορεί να αναπροσαρμόζει οι¬ 
κονομικούς και άλλους όρους της σύμβασης μίσθωσης 
εφόσον υπάρξει απρόοπτη μεταβολή συνθηκών κατά την 

κρίση του Υπουργού ΒΕΤ. 

16. Απαραίτητη προϋπόθεση για την υπογραφή της 
σύμβασης μίσθωσης Γεωθερμικού χώρου είναι η προσκό¬ 
μιση από τον ενδιαφερόμενο, κοινής απόφασης (ΥΠΕ- 
ΧΩΔΕ και ΥΒΕΤ) έγκρισης περιβαλλοντικών όρων για την 
έρευνα. 

Όθεν, καλούμε το νόμιμο εκπρόσωπο της ΔΗΜΟΣΥ- 
ΝΕΤΑΙΡΙΣΤΙΚΗΣ ΕΤΑΙΡΕΙΑΣ ΕΒΡΟΣ Α.Ε., όπως εντός 30 
ημερών από της δημοσιεύσεως της παρούσης στην Εφη¬ 
μερίδα της Κυβερνήσεως προσέλθει ενώπιον Συμβολαιο¬ 
γράφου στο Υπουργείο Βιομηχανίας, ΕνεργεΙας και Τε¬ 
χνολογίας (Δ/νση Ενεργειακών Ορυκτών (Δ9), Μιχαλακο- 
πούλου 80,5ος όροφος, δρ. 514 ή 508) για την υπογραφή 
της συνομολογηθεισομένης σύμβασης μίσθωσης, οι δα¬ 
πάνες της οποίας βαρύνουν τον μισθωτή. 

Ορίζουμε εκπρόσωπό μας για την υπογραφή της συμ- 
βάσεως μισθώσεως τον Διευθυντή της Διευθύνσεως 
Ενεργειακών Ορυκτών του ΥΒΕΤ Χρ. Κουζή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 1994 

Ο ΥΦΥΠΟΥΡΓΟΣ 

ΧΡ.ΠΑΧΤΑΣ 

-♦- 

Αριθ. ΕΣ. 4697 ( 2 ) 

Τροποποίηση της 95443/4.12.85 απόφασης του Υπουρ¬ 
γού Εσωτερικών όπως αυτή τροποποιήθηκε μεταγενέ- 
στρα. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις της παρ. 3 του άρθρου 260 του Δημοτι¬ 
κού και Κοινοτικού Κώδικα (Π.Δ. 323/89). 

2. Την απόφαση του Υπουργού Εσωτερικών αριθμ. 
25027/9.4.84 (ΦΕΚ 244/19.4.84 τ.Β’). 

3. Το Π.Δ. 250/89 (ΦΕΚ 118 Α /10.5.89) «Μεταβίβαση 
αρμοδιοτήτων του Υπουργού Εσωτερικών στους Νομάρ¬ 
χες». 

4. Την αριθμ. 348/Φ. ΕΡ. 37/90/25.6.90 γνωμοδότηση 
της Νομικής Υπηρεσίας του Υπουργείου Εσωτερικών σχε¬ 
τικά με την αύξηση Κεφαλαίου αμιγών Επιχειρήσεων ΟΤΑ. 

5. Τηναριθμ. 8/1994 απόφαση του Δημοτικού Συμβου¬ 
λίου του Δήμου Ιωαννιτών, αποφασίζουμε: 

Τροποποιούμε την παρ. 7 της 95443/4.12.85 απόφα¬ 
σης του Υπουργού Εσωτερικών περί συστάσεως της Δη¬ 
μοτικής Επιχείρησης Τουριστικής Ανάπτυξης Ιωαννίνων 
όπως αυτή μεταγενέστερα τροποποιήθηκε ως εξής: 

«Ο Δήμος Ιωαννιτών διαθέτει στην Επιχείρηση χρημα¬ 
τικό ποσό 475.000.000 δρχ. ως αρχικό Κεφάλαιό της». 
Κάλυψη δαπάνης: (άρθρο 27 Ν. 2081/92). 

Με την ανωτέρω κανονιστική πράξη ο Δήμος Ιωαννιτών 
επιβαρύνεται εφάπαξ με το ποσό των 320.000.000 δρχ. 

Κατά τα λοιπά ισχύει η ανωτέρω τροποποιηθείσα από¬ 
φαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 25 Φεβρουάριου 1994 

Ο Νομάρχης 
ΑΧΙΛΛΕΑΣ ΚΟΛΙΟΥΣΗΣ 


Αριθ. 1721 ( 3 ) 

Διορισμός μελών Διοικητικής Επιτροπής Στρατιωτικών 
Εντάξεων στο Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 

Με την 1721 /25.2.1994 απόφασή μας συγκροτήθηκε η 
Διοικητική Επιτροπή Στρατιωτικών Επιτάξεων Νομού Λα- 
σιθίου για το έτος 1994 αποτελούμενη απο τα παρακάτω 
μέλη: 

α) Τακτικά μέλη: 

1. Γεώργιος Ζώης Πρωτόδικης 

2. Νικόλαος Βεργιτσάκης, Πρωτόδικης 

3. Εμμαν. Μπουρλάκης Τ/χης (ΠΖ) της ΣΕΑΠ 

4. Σωκρ. Τζουμελέκας Τ/χης (ΠΖ) του Τ.Ε. Αγίου Νικο¬ 
λάου. 

5. Νικ. Κατσούλης Πρ/νος ΔΟΥ Αγίου Νικολάου, 
β) Αναπληρωματικά μέλη: 

1. Κων/να Παναγούλη Πρωτόδικης 

2. ΦεβρωνίαΤσιμπουράκη, Πρωτόδικης 

3. Νικ. Φρουδαράκης Λ/γος (ΠΖ) της ΣΕΑΠ 

4. Αναστ. Σταθόπουλος Λ/γος (Σ) του Στρατολ. Γρα¬ 
φείου Αγίου Νικολάου. 

5. Νικ. Χρηστάκης υπάλληλος κλάδου ΠΕ/Α της ΔΟΥ 
Αγίου Νικολάου. 

Η θητεία των μελών της Διοικ/κής Επιτροπής Στρατιωτι¬ 
κών Επιτάξεων λήγει την 31.12.1994. 

Καθήκοντα Προέδρου θα εκτελεί ο αρχαιότερος των 
Πρωτοδικών και γραμματέας της Επιτροπής αυτής ορίζε¬ 
ται ο υπάλληλος της Δ/νσης Εσωτερικών Σωτ. Χανιωτάκης 
κλάδου ΠΕ/Α αναπληρούμενος από την Ελευθερία Γεωρ- 
νυμάκη υπάλληλο της αυτής Δ/νσης και του αυτού κλά¬ 
δου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Νικόλαος, 25 Φεβρουάριου 1994 
Ο Νομάρχης 

ΓΙΑΝΝΗΣ ΓΑΡΕΦΑΛΑΚΗΣ 
-♦- 

Αριθ. 463 ( 4 ) 

Παραχώρηση έκτασης στην Κοινότητα Αρσενίου 
Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις της παρ. 10 του άρθρου 13 του Αγροτι¬ 
κού Κώδικα όπως αυτές τροποποιήθηκαν και συμπληρώ¬ 
θηκαν με την παρ. 1 του άρθρου 7 του Α.Ν. 431/68 και 
αντικαταστάθηκαν με το άρθρο 6 του Ν. 994/79. 

2. Τις διατάξεις του Ν. 3200/55 «περί διοικητικής αποκ/ 

σεως». * 

3. Τα κυρωμένα κτηματολογικά στοιχεία της Ο.Δ. του 
συν/σμού Αρσενίου έτους 1964. 

4. Το με αριθμό 2/91 πρακτικό του Νομαρχιακού Συμ¬ 
βουλίου. 

5. Την με αριθμό 10α/90 νομότυπη απόφαση του Κ.Σ. 
Αρσενίου. 

6. Το με αριθμό 1217/31.5.90 έγγραφο του Τμήματος 
Πολεοδομίας & Πολεοδομικών Εφ/γών. 

7. Το με αριθμό 1105/11.9.90 έγγραφο της ΙΖ' Εφο¬ 
ρείας Προϊστορικών και Κλασικών Αρχαιοτήτων. 

8. Το με αριθμό 1088/6.6.90 έγγραφο του Γραφείου 

Τοπογραφικής Έδεσσας. 

9. Το με αριθμό 143996/3.1.1994 έγγραφο του Υπουρ¬ 
γείου Γεωργίας, αποφασίζουμε: 

Παραχωρούμε δωρεάν στο Νομικό Πρόσωπο Αρσενίου 
το με αριθμό 225-914 τ.μ. διαθέσιμο οικόπεδο του ομω¬ 
νύμου Συν/σμού για την κατασκευή γυμναστηρίου. 

Η παραχώρηση αυτή γίνεται με τους παρακάτω όρους. 

1. Της εντός τριετίας διαμόρφωσης του χώρου και της 
κατασκευής του γυμναστηρίου. 

2. Της μη χρήσης της έκτασης αυτής γι' άλλον σκοπό 
πλην του παραπάνω αναφερομένου. 

3. Της μη πώλησης της παραπάνω έκτασης για οποιον- 
δήποτε λόγο. 

4. Της διακοπής οποιοσδήποτε εργασίας και ενημέρω- 
σης της αρχαιολογικής Υπηρεσίας σε περίπτωση ανεύρε¬ 
σης αρχαίων. 

Η παράβαση των παραπάνω όρων στο σύνολό τους, ή ο 
κάθε ένας χωριστά συνεπάγεται την ακύρωση της απόφα¬ 
σής μας. 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Έδεσσα, 18 Φεβρουάριου 1994 
Ο Νομάρχης 

ΧΡ. ΓΕΩΡΓΑΚΟΠΟΥΛΟΣ 
-♦- 

Αριθ. ΕΚ 65 ( 5 ) 

Ορισμός της Αγγελικής Πετρουλάκη - Ζαφειράκου ως Γ 
Χρηματιστηριακού Εκπροσώπου στην «ΧΡΗΜΑΤΙΣΤΗ¬ 
ΡΙΑΚΗ ΕΡΓΑΣΙΑΣ Α.Ε.». 

ΑΠΟΦΑΣΗ 

της 3ης/4.3.94 Συνεδρίασης 
της Επιτροπής Κεφαλαιαγοράς (Ν. 2166/93) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1806/88 για την «Τροποποίηση της Νομοθε¬ 
σίας για τα Χρηματιστήρια και άλλες διατάξεις». 

2. Τον Ν. 1969/91 «Περί Εταιρειών Επενδύσεων Χαρ¬ 
τοφυλακίου και Αμοιβαίων Κεφαλαίων». 

3. Την με αριθμ. πρωτ. 46315/694/24.5.93 Απόφαση 
του Υπουργού Εθνικής Οικονομίας για τον ορισμό ανώτα¬ 
του αριθμού Χρηματιστηριακών Εκπροσώπων. 

4. Τα αποτελέσματα του διαγωνισμού των υποψηφίων 
Χρηματιστηριακών Εκπροσώπων. 

5. Την Απόφαση της 118ης/4.8.92 Συνεδρίασης, θέμα 
12ο της Επιτροπής Κεφαλαιαγοράς για άδεια Χρηματιστη¬ 


ριακού Εκπροσώπου στην Αγγελική Πετρουλάκη - Ζαφει- 
ράκου. 

6. Την από 28.2.94 αίτηση της Εταιρείας για διορισμό 
Χρηματιστηριακού Εκπροσώπου. 

7. Την εισήγηση της Αντ. Τζαρτζάνου, αποφασίζει ομό¬ 
φωνα: 

Εγκρίνει το διορισμό της Αγγελικής Πετρουλάκη - Ζα- 
φειράκου ως Γ Χρηματιστηριακού εκπροσώπου της Εται¬ 
ρείας «ΧΡΗΜΑΤΙΣΤΗΡΙΑΚΗ ΕΡΓΑΣΙΑΣ Α.Ε.». 

Η παρούσα να δημοσιευθεΙ στην Εφημερίδα της Κυβερ¬ 
νήσεως. 

Ο Πρόεδρος 

ΚΩΝ/ΝΟΣ ΓΕΩΡΓΟΥΤΣΑΚΟΣ 
- 4 - 

Αριθ. ΕΚ 101 ( 5 ) 

Ορισμός της Παναγιώτας Πασσά ως Β' Χρηματιστηριακού 

Εκπροσώπου στην «ΖΑΧΑΡΙΑΣ Γ. ΠΟΡΤΑΛΑΚΗΣ ΧΡΗ¬ 
ΜΑΤΙΣΤΗΡΙΑΚΗ Α.Ε.». 

ΑΠΟΦΑΣΗ 

της 3ης/4.3.94 Συνεδρίασης 
της Επιτροπής Κεφαλαιαγοράς (Ν. 2166/93) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

Αφού έλαβε υπόψη: 

1. Τον Ν. 1806/88 για την «Τροποποίηση της Νομοθε¬ 
σίας για τα Χρηματιστήρια και άλλες διατάξεις». 

2. Τον Ν. 1969/91 «Περί Εταιρειών Επενδύσεων Χαρ¬ 
τοφυλακίου και Αμοιβαίων Κεφαλαίων». 

3. Την με αριθμ. πρωτ. 46315/694/24.5.93 Απόφαση 
του Υπουργού Εθνικής Οικονομίας για τον ορισμό ανώτα¬ 
του αριθμού Χρηματιστηριακών Εκπροσώπων. 

4. Τα αποτελέσματα του διαγωνισμού των υποψηφίων 
Χρηματιστηριακών Εκπροσώπων. 

5. Την Απόφαση της 118ης/4.8.92 Συνεδρίασης, θέμα 
18ο της Επιτροπής Κεφαλαιαγοράς για άδεια Χρηματιστη¬ 
ριακού Εκπροσώπου στην Παναγιώτα Πασσά. 

6. Την από 3.3.94 αίτηση της Εταιρείας για διορισμό 
Χρηματιστηριακού Εκπροσώπου. 

7. Την εισήγηση της Αντ. Τζαρτζάνου, αποφασίζει ομό¬ 
φωνα: 

Εγκρίνει τον διορισμό της Παναγιώτας Πασσά ως Β' 
Χρηματιστηριακού εκπροσώπου της Εταιρείας «ΖΑΧΑ¬ 
ΡΙΑΣ ΠΟΡΤΑΛΑΚΗΣ ΧΡΗΜΑΤΙΣΤΗΡΙΑΚΗ Α.Ε.». 

Η παρούσα να δημοσιευθεΙ στην Εφημερίδα της Κυβερ¬ 
νήσεως. 

Ο Πρόεδρος 

ΚΩΝ/ΝΟΣ ΓΕΩΡΓΟΥΤΣΑΚΟΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕίΕΧ 

22.3211 ΥΡΕΤ ΘΗ 

λειτουργούν καθημερινά από 8.00' έως 13.00' 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 

Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 



ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















